Conor McGregor snýr aftur í búrið um helgina eftir langa fjarveru . Conor var í ítarlegu viðtali við Ariel Helwani þar sem hann fór um víðan völl . Conor McGregor mætir Donald Cerrone á laugardaginn í Las Vegas í aðalbardaga kvöldsins á UFC 246 . Conor hefur veitt fá viðtöl á síðustu árum og voru mörg málefni tekin fyrir . Conor hefur verið ásakaður um tvær nauðganir . Önnur á að hafa átt sér stað í desember 2018 en sú síðari í október 2019 . Samkvæmt New York Times var Conor yfirheyrður vegna fyrra málsins en hefur ekki verið ákærður . Conor hefur ekki verið yfirheyrður vegna seinna málsins og ekki ákærður . Conor vísar ásökunum á bug og segir að tíminn muni leiða það í ljós að hann sé saklaus . Conor býst við að fá um 80 milljónir dollara ( 9,9 milljarðar ISK ) fyrir bardagann gegn Cerrone um helgina . Conor fékk um 50 milljónir ( 6,2 milljarðar ISK ) fyrir bardagann gegn Khabib og um 100 milljónir ( 12,3 milljarðar ) fyrir box bardagann gegn Floyd Mayweather .